stanford-oval/wikipedia huggingface dataset:
Raymond Domenech
Ranskan päävalmentaja > MM-karsinnat & MM-turnaus 2006

Kesällä 2004 Raymond Domenechista tuli yllätysvalinta Ranskan maajoukkueen uudeksi valmentajaksi epäonnistuneen Jacques Santinin tilalle. Domenechille asetettiin tavoitteeksi selvittää Ranskan tie vähintään MM-kisojen 2006 välieriin. Domenech on joutunut toimessaan Les Bleusin päävalmentajana valtaisan kritiikin kohteeksi, varsinkin ennen MM-kisoja 2006. Domenech kutsui huonosti sujuneiden karsintojen vuoksi maajoukkueeseen kokeneita, jo kertaalleen maajoukkueuransa lopettaneita pelaajia kuten Zinedine Zidanen, Lilian Thuramin ja Claude Makélélén. Makélélén Domenech pakotti maajoukkueeseen, pelaajan ja hänen seurajoukkueen valmentajansa vastustelivat. Kokemus toi lopulta Ranskalle kisapaikan, mutta kritiikki ei vaimennut. Domenechin MM-joukkuetta pidettiin jo parhaat päivänsä nähneenä eläkeläisporukkana, vaikka mukana olikin myös nuoria kykyjä, Domenechin löytöjä maajoukkueeseen, kuten Florent Malouda ja Franck Ribery. Harrastelija astrologi Domenech sai MM-valinnoistaan kritiikkiä, sillä hän ei valinnut joukkueeseen lainkaan horoskoopiltaan skorpioni-syntyisiä pelaajia. Alkulohko olikin vaikea ja jatkopaikka raktesi vasta viimeisellä kierroksella ottelussa Togoa vastaan, jonka Ranska voitti 2–0, Domenechin luottokonkarien, Thierry Henryn ja Patrick Vieiran tehtyä voittoon tarvitut maalit.
Pudotuspeleissä amatöörinäyttelijä Domenech piiskasi omalla kentänlaitashow'llaan vanhat herrat loisto-otteisiin. Ranskan pudotti jatkosta loistavan alkulohkon pelanneen Espanjan, maailmanmestaruutta puolustaneen Brasilian sekä välierissä Portugalin. Finaalissa Ranska joutui taipumaan Italialle rangaistuspotkukilpailun jälkeen. Finaalin merkillisin tapahtuma oli kokeneen maajoukkuekapteenin Zinedine Zidanen punainen kortti, jonka hän sai pukattuaan Italian Marco Materazzia rintaan. Domenech protestoi päätöstä antaa Zidanelle punainen kortti kentän laidalta, sillä päätuomari itse ei nähnyt Zidanen tekoa. Ranskan jalkapalloliitto palkitsi MM-kisojen jälkeen Domenechin jatkosopimuksella.
Ranskan päävalmentaja > EM-karsinnat & EM-turnaus 2008

EM-karsinnoissa vuonna 2008 Domenech yllätti monet nostamalla uusia nimiä, kuten Rio Antonio Mavuban ja Jimmy Briandin maajoukkueeseen. Valinnat osuivat oikeaan ja Domenech johdatti Ranskan lopputurnaukseen, jossa se esiintyi kivenkovassa alkulohkossa yhdessä Italian, Alankomaiden ja Romanian kanssa.
EM-lopputurnaus päättyi kuitenkin katastrofiin. Ponnettomasti esiintynyt Ranska ei onnistunut voittamaan alkulohkossaan otteluakaan, vaan pelasi maalittoman tasapelin Romanian kanssa, hävisi Alankomaille murskaavasti 4–1 ja ratkaisevassa ottelussa Italialle 2–0. Domenechin kohtalon oli määrä ratketa heinäkuun alussa 2008, ja muun muassa entinen maajoukkuepelaaja Emmanuel Petit piti Domenechin potkuja lähes varmana.  Yhdeksi vahvaksi seuraajaehdokkaaksi povattiin entistä maajoukkuekapteenia Didier Deschampsia.
Heinäkuun alussa pitämässään kokouksessa Ranskan jalkapalloliitto FFF antoi luottamuksensa Domenechille, joka sai jatkaa tehtävässään kohti MM-kisoja 2010.
Ranskan päävalmentaja > MM-karsinnat Etelä-Afrikan MM-kisoihin, 2008-2009

Domenechin johdolla Ranska aloitti MM-karsinnat varsin vaisusti ottaen ensimmäisen voittonsa vasta neljännessä ottelussa lohkokärki Serbiaa vastaan. Domenechille vaadittiin potkuja ympäri Ranskaa, mutta FFF luotti edelleen häneen ja Domenech saikin kelkan kääntymään sen verran, että Ranska selvisi lopulta MM-jatkokarsintaan, jossa se kohtasi Irlannin. Lopputurnauspaikka ratkesi lopulta kyseenalaisella tavalla, kun Thierry Henry pelasi palloa kädellä ja Henryn syötöstä, William Gallas viimeisteli jatkoaikatasoituksen Irlantia vastaan. Tämän maalin turvin Ranska varmisti kisalippunsa, voitettuaan ensimmäisen osa-ottelun 1–0.  Domenech teki samalla historiaa johdattamalla ensimmäisenä valmentajana Ranskan kolmansiin arvokisoihinsa.
Ranskan päävalmentaja > Ranskan MM-katastofi 2010

MM-lopputurnauksessa 2010 Domenechin valmentajakautta leimanneet ristiriidat kärjistyivät avoimeksi riidaksi. Ensimmäinen yhteenotto joukkueen sisällä nähtiin jo lentokoneessa, matkalla Etelä-Afrikkaan, kun Franck Ribery ja Yoann Gourcuff tappelivat lentokoneessa. Itse MM-turnauksessa Ranska pelasi todella heikosti, ja nihkeän Uruguay-tasapelin jälkeen välit kiristyivät entisestään. Lisää vettä myllyyn toi Meksiko-ottelu, jonka puoliajalla Ranska oli tappiolla. Hyökkääjä Nicolas Anelka arvosteli puoliajalla Domenechin valmennusmetodeja ja valintoja. Väittely Anelkan ja Domenechin välillä äityi kunnon riidaksi ja Anelka haukkui Domenechin pystyyn, Domenech raivostui ja otti Anelkan saman tien vaihtoon. Ranska hävisi ottelun Meksikolle 2–0, ja Domenech lähetti ottelun jälkeen Anelkan kotiin kesken turnauksen. Pian tämän jälkeen kapteeni Patrice Evra otti joukkueen harjoituksissa yhteen Domenechin ja fysiikkavalmentaja Robert Duvernen kanssa arvosteltuaan Anelkan kotiin lähettämistä ja pelaajat menivät yhteenoton jälkeen harjoituslakkoon vastustaessaan päävalmentajaa. Välikohtauksen jälkeen pelaajat poistuivat joukkueen bussiin, Duverne paiskasi sekuntikellon kentän toiseen päähän ja käveli tiehensä ja Domenech jäi yksin seisomaan kentälle.
Ranskan viimeisessä alkulohko-ottelussa, Etelä-Afrikkaa vastaan, sillä oli voitolla mahdollisuus päästä vielä lohkostaan jatkoon. Domenech uudisti kokoonpanoa kovalla kädellä, ja muun muassa Patrice Evra ja Thierry Henry penkitettiin, kun taas mm. Djibril Cisse´ pelasi ottelussa ensimmäiset MM-minuuttinsa. Lopulta Domenechin aikakausi maajoukkueen peräsimessä päättyi nöyryyttävään 1–2 tappioon kisaisäntä Etelä-Afrikalle. Ranskan ainoa laiha lohtu ottelusta oli sen ainoa lopputurnausmaali, jonka viimeisteli Florent Malouda. Ottelun jälkeen vihainen, surullinen ja pettynyt Domenech ei edes kätellyt vastustajan päävalmentaja Carlos Alberto Parreiraa, vaan kieltäytyi sormi pystyssä kättelemästä kollegaansa.   Kisojen jälkeen Domenech sai odotetusti potkut Ranskan päävalmentajan virastaan.
Ranskan päävalmentaja > MM-fiaskon 2010 jälkipyykki

Ranskan jalkapalloliitto FFF langetti Ranskan joukkueen pahimmille riitapukareille, jotka Domenech oli nimennyt listassaan, pelikieltoja. Jeremy Toulalalan ja Patrice Evra saivat yhden ottelun pelikiellot, kun taas Franck Ribery ja Nicolas Anelka saivat pitemmät pelikiellot. Myös William Gallas sai kritiikkiä MM-kisojen jälkeisestä lausunnostaan, jossa hän ilmoitti että hänen olisi kuulunut olla Ranskan MM-joukkueen kapteeni, Patrice Evran sijaan.
Marraskuussa 2010 Domenech ilmoitti asianajajansa välityksellä vaativansa 2,9 miljoonan euron korvauksia Ranskan jalkapalloliitolta MM-kisojen jälkeisistä potkuistaan.
Domenech kirjoitti vuosistaan Ranskan päävalmentajana kirjan, "Täysin yksin", jossa hän kertoo erityisesti MM-kisoista 2010. Domenech sanoi että häntä oli varoitettu Riberystä, mutta Domenech kuitenkin uskoi juttujen olevan liioittelua, hänen mukaansa näin ei kuitenkaan ollut. Domenech haukkui Riberyn, Anelkan ja Henryn kirjassaan idiooteiksi, jotka uskovat että koko maailma pyörii heidän ympärillään. Muun joukkueen Domenech risti imbesilleiksi. Domenech ilmaisi kirjassaan tyytymättömyytensä myös omaan toimintaansa, sanoen että oli typerä antaessaan joukkueen avaimet Riberylle ja Anelkalle.
Maajoukkueen jälkeen

Myrskyisten Ranskan maajoukkuevuosien jälkeen Domenechin valmennusura on ollut katkolla. Hän on ollut ehdolla muun muassa Norsunluurannikon, Standard Liègen, Haitin ja FC Sochaux'n valmentajaksi. Itse hän on kertonut olevansa kiinnostunut palaamaan vielä Olympique Lyonin päävalmentajaksi.
Huhtikuussa 2016 hän palasi valmennustehtäviin epävirallisen Bretagnen maajoukkueen valmentajana.
Lokakuussa 2016 Domenech valittiin Ranskan valmentajayhdistyksen, UNECATEF:n puheenjohtajaksi.
Joulukuussa 2020 Domenech palasi yli 10 vuoden tauon jälkeen ammattilaisvalmentajaksi, kun Ligue 1:n putoamiskamppailuun vajonnut FC Nantes teki hänen kanssaan kauden loppuun ulottuvan sopimuksen. Domenechin nimitystä pidettiin yllättävänä. Entiset Nantes-pelaajat Mickaël Landreau ja Nicolas Savinaud pitivät nimitystä "irrationaalisena" ja surrealistisena. Domenechin pesti Nantes'ssa kesti lopulta noin kuusi viikkoa. Hän valmensi joukkuetta seitsemässä ottelussa, joista seura saavutti neljä tasapeliä ja kärsi kolme tappiota. Domenech sai potkut helmikuussa 2021.
Meriitit > Pelaajana

Coupe de France: 1973
Ranskan mestaruus: 1979, 1984
Meriitit > Valmentajana

Ligue 2:den mestaruus: 1989
Tournoi de Toulon: 1997, 2004
U21 EM-hopeaa: 2002
MM-hopeaa 2006
EM-alkulohko 2008
MM-alkulohko 2010
Yksityiselämästä

Domenechin harrastuksiin kuuluvat muun muassa näytteleminen ja astrologia. Hänellä on kaksi lasta, tytär Victoire (s.2004) ja poika Merlin (s.2007) ranskalaistoimittaja Estelle Denis'n (s.1976) kanssa. Ranskan pudottua EM-kisoista 2008 jo alkulohkovaiheessa Domenech ilmoitti haluavansa viedä nuoren avopuolisonsa vihille.  Denis on kuitenkin kieltäynyt Domenechin kosinnasta.
Robert Lichton

Robert Lichton
Robert Lichton (Lichtone) (7. heinäkuuta  1631 Porvoon pitäjä – 8. tammikuuta 1692 Rörstrand Ruotsi) oli kuninkaallinen neuvos, Turun hovioikeuden presidentti, kenraaliluutnantti ja kreivi.
Robert Lichtonin vanhemmat olivat eversti Johan Lichton ja Katarina Guthrie ja puoliso vuodesta 1662 Beata Rosenstierna (k. 1684). Lichton kuului skotlantilaiseen paronisukuun, mutta oli äitinsä puolelta suomalaisia Jägerhorneja. Nuoruutensa Lichton vietti Tervikin kartanossa Pernajassa. Jo lapsena muskettisoturiksi ryhtynyt Lichton ylennettiin luutnantiksi 1652 ja kansalaistettiin ruotsalaiseksi aateliseksi. Oltuaan maanpaossa tekemänsä surmatyön takia Lichton sai armahduksen 1664 ja astui uudelleen Ruotsin armeijan palvelukseen. Lundin taistelussa hän kunnostautui everstinä, joskin haavoittui pahasti. Vuonna 1679 hänet ylennettiin kenraalimajuriksi ja 1685 kenraaliluutnantiksi. Vuodesta 1660 valtiopäivätyöhön osallistuneesta Lichtonista tuli 1675 vapaaherra, Kronobergin ja Jönköpingin läänien maaherraksi hänet nimitettiin 1685 ja  kuninkaalliseksi neuvokseksi ja Turun hovioikeuden presidentiksi 20. tammikuuta 1687, joskin hän astui virkaansa vasta 23. joulukuuta. Kreivin arvon Lichton sai 1687. Lichton omisti Tervikin kartanon ohella Iitin Perheniemen ja Tammisaaren maalaiskunnan Kopparön, samoin kuin läänityksiä Äyräpään kihlakunnassa ja tilan Ruotsin Rörstrandissa.
Aiheesta muualla

Aimo Halila, Anneli Mäkelä-Alitalo: / Robert Lichton Kansallisbiografia-verkkojulkaisu (maksullinen). Helsinki:  Suomalaisen Kirjallisuuden Seura. Viitattu 2.11.2019.(maksullinen versio)
| 0 | 1 | 2 | 3 |
| --- | --- | --- | --- |
|  | Edeltäjä: Anders Lennartsson Torstenson | Kuninkaallisen Turun hovioikeuden presidentti 1687–1692 | Seuraaja: Gabriel Falkenberg |
Release Date

| Release Date Waltari |
| --- | --- | --- |

Studioalbumin tiedot
 Äänitetty : Seahorse studios, Hästholmen, Helsinki; Nosturi, Helsinki, elo–lokakuu 2006
 Julkaistu: 26. helmikuuta 2007
 Tyylilaji: heavy metal
 Kesto: 70.50
 Levy-yhtiö: Dockyard 1
Listasijoitukset
  Suomen virallinen lista: 19.
Waltarin muut julkaisut
| Early Years 2006 | Release Date 2007 | The 2nd Decade – In the Cradle 2008 |
Release Date on Waltarin 11. studioalbumi. Kappaleessa ”Spokebone” esiintyy Amorphisen laulaja Tomi Joutsen sekä Värttinä.
Albumi nousi Suomen virallisen listan sijalle 19.
Kappaleet

Get Stamped – 4.44
Big Sleep – 3.55
Let's Puke Together – 4.06
Cityshamaani – Night Flight – 7.46
Cityshamaani – Good Morning – 3.24
Cityshamaani – Colgate County Showdown – 4.42
Cityshamaani – The Incarnation Party – 7.17
Cityshamaani – Sympathy – 13.00
Hype – 3.29
THD – 1.52
Sex in the Biergarten – 4.13
Wish I Could Heal – 7.37
Spokebone – 4.45
Kokoonpano

Kärtsy Hatakka – laulu, basso
Sami Yli-Sirniö – kitara
Jari Lehtinen – kitara
Janne Immonen – koskettimet
Ville Vehviläinen – rummut
Kokoonpano > Vierailevat muusikot

Värttinä
Tomi Joutsen (Amorphis) – laulu
Ville Tuomi (Sub-Urban Tribe) – laulu
Jan Rechberger (Amorphis) – ohjelmointi
Olli Rantala – laulu, basso
Vesa Ania – torvi
Vaasa Lesbian Choir ’06
Arvostelut

Desibeli.net:
Aiheesta muualla

Albumi Release Date Encyclopaedia Metallum -sivustolla (englanniksi)
Release Date discogs.com -sivustolla
Waltari
| --- | --- |
Studioalbumit:   Monk Punk  Torcha!  So Fine!  Big Bang  Yeah! Yeah! Die! Die! Death Metal Symphony in Deep C  Space Avenue  Radium Round  Channel Nordica  Rare Species  Blood Sample  Release Date  Below Zero  Covers All  You Are Waltari  Global Rock 
Kokoelmat:   Pala leipää  Decade  Early Years  The 2nd Decade – In the Cradle  3rd Decade – The Anniversary Edition 
EP:t:   Waltari  Mut hei  Aika tuulee  Back to Persepolis 
Katso myös:  Waltarin diskografia
Rochefourchat

| Rochefourchat |
| --- | --- |
 Rakennus Rochefourchat’ssa.
 Rochefourchat
 Koordinaatit: 44°35′58″N, 5°14′53″E 
Valtio:  Ranska
Région:  Rhône-Alpes
Departementti:  Drôme
Arrondissementti:  Die
Kantoni:  La Motte-Chalancon
Hallinto:  
 – Asutustyyppi:  Kunta
 – Pormestari:  Jean-Baptiste Le Moyne de Martigny
Pinta-ala:  
 – Kokonaispinta-ala:  12,74 km²
Korkeus:  844 m
Väkiluku (2007):  1
 – Väestötiheys:  0,1 as./km²
Aikavyöhyke:  UTC+1
 – Kesäaika:  UTC+2
Postinumero:  26340
Infobox OKVirheellinen NIMI-arvo: 
Rochefourchat [rošfur'ša] on kunta Drômen departementissa Rhône-Alpesin hallintoalueella Ranskassa. Kunta kuuluu Dien arrondissementtiin ja La Motte-Chalanconin kantoniin. Kunnassa oli yksi asukas vuoden 2007 väestönlaskennassa ja väestötiheys oli 0,1 as./km². Ainoa asukas on 30–44-vuotias mies. Rochefourchatin pinta-ala on 12,74 neliökilometriä.
Rochefourchat’n naapurikunnat ovat Les Tonils lännessä, La Chaudière pohjoisessa, Pradelle koillisessa sekä Saint-Nazaire-le-Désert muissa ilmansuunnissa. Rochefourchat’sta on matkaa Pradelleen 3,8 kilometriä, Saint-Nazaire-le-Désertiin 3,9 km, Les Tonilsiin 4,3 km, La Chaudièreen 4,4 km, Bretteen 5,2 km, Bézaudun-sur-Bîneen 6,4 km ja Pennes-le-Seciin 7 km.
Väkiluvun kehitys

| Vuosi | Väkiluku | Vuosi | Väkiluku |
| --- | --- | --- | --- |
| 1968 | 6 | 1990 | 2 |
| 1975 | 2 | 1999 | 1 |
| 1982 | 3 | 2007 | 1 |
Lähde:
Aiheesta muualla

Kuvia tai muita tiedostoja aiheesta Rochefourchat Wikimedia Commonsissa
Rochefourchat sur Office du Tourisme de la Vallée de la Roanne (Arkistoitu – Internet Archive) (ranskaksi)
Rochefourchat INSEEn sivuilla (ranskaksi)
Rochefourchat Lion1906:n sivuilla (Arkistoitu – Internet Archive) (ranskaksi)
Ruokapolitiikka

Ruokapolitiikka tarkoittaa ruuan  tuotantoon, valvontaan ja jakeluun liittyvien toimien tarkastelemista politiikan näkökulmasta. Ruokapolitiikkaan vaikuttavia tekijöitä ovat muun muassa maatalouteen ja jälleenmyyntiin liittyvät eettiset, kulttuuriset, lääketieteelliset ja ympäristölliset kiistat.
Politiikka

Politiikalla on merkittävä vaikutus liittyen ruuan tuotantoon, turvallisuuteen ja jakeluun. Politiikan avulla voidaan vaikuttaa ruuan oikeaan säilytykseen ja valmistustapaan. Ruokamyrkytysten myötä ruuan valvontaa on lisätty ja valtio on ottanut ruuan valvonnan hoidettavakseen.
Teknologia

Teknologisten keksintöjen kehittyminen ja niiden hyödyntäminen ruuan tuotannossa on muodostunut poliittinen kysymys. Tehdasmaisten tuotantolaitosten yleistyminen on johtanut kritiikkiin, ja vastustajat uskovat tuotantotavan lisäävän ruokaan liittyvien sairauksien riskiä ja johtavan ympäristöongelmiin.
Myös geenimuuntelun käytöstä on muodostunut kiistanalainen kysymys.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Food politics
Käännös suomeksi
Argo (luotain)

Neptunus ja Triton
Argo on ehdotettu NASA:n miehittämätön avaruusalus, jonka tehtävänä olisi tutkia Aurinkokunnan ulko-osia. Luotain tekisi kolmen kaasuplaneetan: Jupiter, Saturnus ja Neptunus lähiohitukset, minkä jälkeen se jatkaisi tutkimaan valittua Kuiperin vyöhykkeellä Aurinkoa kiertävää transneptunisia kappaletta. Mahdollisia luotaimen tutkimuskohteita ovat esimerkiksi  2005 PS21 ja 2001 QS322.
Luotain tekisi Jupiterin ja Saturnuksen ohitukset lähinnä käyttääkseen niiden gravitaatiota vauhdin lisäämiseen päästäkseen nopeammin Neptunuksen läheisyyteen. Argon tehtävään kuuluisi erityisesti Neptunuksen ja sen suurimman kuun Tritonin tutkiminen. Tällöin esimerkiksi suurempi osa Tritonin pohjoisista leveyksistä olisi Auringonvalon valaisemina kuin Voyager 2-luotaimen ohilennon aikana. Ohittaessaan Neptunuksen luotain käyttäisi planeetan gravitaatiota saavuttaakseen valitun Kuiperin vyöhykkeen kappaleen.
Laukaisu

Argon laukaisu tapahtuisi aikavälillä 2014–2019 (lisäksi muutama varamahdollisuus olisi vielä vuonna 2020). Se saavuttaisi Jupiterin ja Saturnuksen Voyager tyyppisessä ajassa (Jupiterin ohilento noin 1,5 vuoden kuluttua laukaisusta ja Saturnuksen ohilento n. 3 v. laukaisusta). Neptunuksen luokse Argo pääsisi vielä Voyageria nopeammin, ja ohittaisi sen 8–11 vuoden päästä. Kuiperin vyöhykkeen kohteen ohitus tapahtuisi 3–5 vuoden kuluttua siitä. Jos luotain laukaistaisiin vuonna 2019, se saavuttaisi Neptunuksen vuonna 2028 tai 2029. Kuiperin vyöhykkeen kappaleen ohilento olisi 2033.
Antero Pernaja

Veli Antero Pernaja (22. elokuuta 1902 Sortavala – 16. maaliskuuta 1985 Helsinki) oli suomalainen arkkitehti ja professori. Hän oli Teknillisen korkeakoulun huoneenrakennusopin professori 1951–1965. Hän suunnitteli Helsinkiin esimerkiksi Postisäästöpankin pääkonttorin (1943–1955) ja sen Hakaniemen konttorin (1960, Nils-Henrik Sandellin kanssa). Hän suunnitteli myös Kansallis-Osake-Pankin pääkonttorin uudisrakennuksen (Aleksanterinkatu 40, 1962, Nils-Henrik Sandellin kanssa).
Saiskos pluvan

| 20 suosikkia – Saiskos pluvan Vesa-Matti Loiri |
| --- | --- | --- |

Kokoelmalevyn tiedot
 Äänitetty : 1968–1992
 Julkaistu: 1996
 Formaatti: CD-levy, C-kasetti
 Tyylilaji: Iskelmä, huumori
 Kesto: 71.28
 Levy-yhtiö: Fazer Records
Vesa-Matti Loirin muut julkaisut
| 20 suosikkia – Lapin kesä 1996 | 20 suosikkia – Saiskos pluvan 1996 | Rurja 1997 |
20 suosikkia – Saiskos pluvan on Vesa-Matti Loirin vuonna 1996 julkaistu kokoelma-albumi, joka sisältää 20 kappaletta hänen vuosina 1968–1992 levyttämistään kappaleista. Albumin on julkaissut CD-levynä ja C-kasettina Fazer Records. "20 suosikkia" -sarjassa julkaistiin myös toinen Loirin albumi "20 suosikkia – Lapin kesä".
Kappaleet

Saiskos pluvan (1969) – 2.12 (Foggy Mountain Breakdown, säv. Earl Scruggs, suom. san. Pertsa Reponen, sov. Esko Linnavalli, Vesa-Matti Loiri)
Rakovalkealla (1977) – 4.24 (säv. ja san. Reino Helismaa, sov. Olli Ahvenlahti)
Huilumies (1980) – 2.59 (säv. ja sov. Aarno Raninen, san. Vexi Salmi)
Uuno Turhapuro (1973) – 2.59 (säv. ja sov. Jaakko Salo, san. Jukka Virtanen)
Roudari Roope ja hengari Hertta (1973) – 3.03 (Roland The Roadie, säv. ja san. Shel Silverstein, suom. san. Pertsa Reponen, sov. Jaakko Salo)
Paulin taikakaulin (1973) – 3.07 (Maxwell's Silver Hammer, John Lennon-Paul McCartney, suom. san. Jukka Virtanen, sov. Jaakko Salo)
Totisen pojan jenkka (1973) – 3.12 (säv. ja san. Georg Malmstén, sov. Jaakko Salo)
Kaikessa soi blues (1973) – 3.09 (säv. Toivo Kärki, san. Reino Helismaa, sov. Jaakko Salo)
Naurava kulkuri (1986, Jean-Pierre Kusela) – 4.35 (Gambler's Guitar, säv. J. Lowe, suom. san. Reino Helismaa, sov. Keijo Käpylä)
Väliaikainen – 5.32 (säv. Matti Jurva, san. Tatu Pekkarinen, sov. Esa Pethman)
Kohtalokas samba (1969) – 3.45 (säv. ja san. Georg Malmstén, sov. Jaakko Salo)
Konstan parempi valssi (1969) – 2.45 (säv. Konsta Jylhä, san. Jukka Virtanen, sov. Esko Linnavalli)
Laivat puuta, miehet rautaa (1977) – 3.15 (säv. Toivo Kärki, san. Reino Helismaa, sov. Olli Ahvenlahti)
Kulkurin iltatähti (1977) – 3.58 (säv. Toivo Kärki, san. Reino Helismaa, sov. Olli Ahvenlahti)
Koivu ja sydän (1977) – 2.57 (säv. Toivo Kärki, san. Reino Helismaa, sov. Olli Ahvenlahti)
Balladi villistä lännestä (1977) – 3.41 (säv. ja san. Reino Helismaa, sov. Olli Ahvenlahti)
Kaksi ystävää (1977) – 3.34 (säv. Toivo Kärki, san. Reino Helismaa, sov. Olli Ahvenlahti)
Kirkonkylän tanssit (1973) – 2.40 (trad., san. Tatu Pekkarinen, sov. Jaakko Salo)
Reppu ja reissumies (1977) – 3.50 (säv. Toivo Kärki, san. Reino Helismaa, sov. Olli Ahvenlahti)
Aurinko laskee länteen (1992) – 4.36 (säv. Toivo Kärki, san. Reino Helismaa, sov. Kassu Halonen)
Aiheesta muualla

"20 suosikkia – Saiskos pluvan" Suomen äänitearkiston tietokannassa[vanhentunut linkki]
Red Cliff

| Red Cliff> 赤壁 Chi bi |
| --- | --- |

Ohjaaja:  John Woo
Käsikirjoittaja:   John Woo  Chen Han  Sheng Heyu 
Perustuu:  Kolmen kuningaskunnan kronikkaan
Tuottaja:  Terence Chang
Säveltäjä:  Taro Iwashiro
Kuvaaja:   Lü Yue  Zhang Li 
Pääosat:   Tony Leung Chiu-Wai  Takeshi Kaneshiro  Zhang Fengyi 
Valmistustiedot
Valmistusmaa:  Kiina
Tuotantoyhtiö:  China Film Group
Levittäjä:  Eagle Pictures Netflix
Ensi-ilta:  2008
Kesto:  146 min
Alkuperäiskieli:  mandariinikiina
Aiheesta muualla
IMDb 
Elonet
AllMovie
Infobox OKNimi-testi OK: 
Red Cliff (kiin. 赤壁, Chi bi) on vuonna 2008 julkaistu John Woon ohjaama elokuva. Se perustuu 200-luvulta peräisin olevaan Kolmen kuningaskunnan kronikkaan.
Elokuvasta julkaistaan kaksi versiota. Kiinassa julkaistaan kaksiosainen kokonaisuudessa yli 4 tuntia kestävä versio, jonka ensimmäinen osa julkaistiin heinäkuussa 2008 toinen on tarkoitus julkaista tammikuussa 2009. Muualla julkaistiin yksi noin 2,5 tuntia kestävä versio tammikuussa 2009.
Juoni

Teos kertoo Jangtsejoella 200-luvulla käydystä punaisen kallion taistelusta, joka on Kiinan historian käännekohtia.
Tuotanto

Red Cliff on Aasian elokuvahistorian kallein tuotanto.[lähde? ] Massiivisissa taistelunäytöksissä ei ole turvauduttu tietokonetehosteisiin, vaan Kiinan armeijan lainaamiin 100 000 sotilaan virka-apuun.
Rooleissa

| 0 | 1 | 2 |
| --- | --- | --- |
|  Tony Leung Chiu-Wai   | … |   Zhou Yu   |
|  Takeshi Kaneshiro   | … |   Zhuge Liang   |
|  Zhang Fengyi   | … |   Cao Cao   |
|  Chang Chen   | … |   Sun Quan   |
|  Zhao Wei   | … |   Sun Shangxiang   |
|  Hu Jun   | … |   Zhao Yun   |
|  Lin Chi-ling   | … |   Xiao Qiao   |
|  Nakamura Shido   | … |   Gan Xing (perustuu Gan Ningiin)   |
|  You Yong   | … |   Liu Bei   |
|  Song Jia    | … |   Li Ji (fiktiivinen hahmo)   |
|  Tong Dawei    | … |   Sun Shucai (fiktiivinen hahmo)   |
|  Hou Yong    | … |   Lu Su   |
|  Ba Sen Zha Bu    | … |   Guan Yu   |
|  Zang Jinsheng    | … |   Zhang Fei   |
|  Zhang Shan    | … |   Huang Gai   |
|  Shi Xiaohong    | … |   Jiang Gan   |
|  He Yin    | … |   Lady Mi   |
|  Li Hong    | … |   Lady Gan   |
|  Menghe Wuliji    | … |   Guan Ping   |
|  Wang Yuzhang    | … |   Cheng Pu   |
|  Zhang Yi    | … |   Zhang Zhao   |
|  Wu Qi    | … |   Gu Yong   |
|  Chen Changhai    | … |   Qin Song   |
|  Wang Ning    | … |   Emperor Xian of Han   |
|  Zhao Chengshun    | … |   Xun You   |
|  Wang Zaolai    | … |   Cheng Yu   |
|  Wang Qingxiang    | … |   Kong Rong   |
|  Xie Gang    | … |   Hua Tuo   |
|  Yi Zhen    | … |   Cai Mao   |
|  Jia Hongwei    | … |   Zhang Yun   |
|  Wang Hui    | … |   Cao Hong   |
|  Jiang Tong    | … |   Li Tong   |
|  Guo Chao    | … |   Yue Jin   |
|  Cui Yugui    | … |   Xu Chu   |
|  Xu Fengnian    | … |   Zhang Liao   |
|  Ma Jing    | … |   Wei Ben (perustuu Wen Piniin)   |
|  Hu Xiaoguang    | … |   Xiahou Jun (perustuu Xiahou Yuaniin)   |
|  Ye Hua    | … |   Tian Tian (fiktiivinen hahmo)   |
Arviot

Nyt-liitteen Matti Rämön mukaan kotiinpaluu on tehnyt John Woolle hyvää 16:n Yhdysvalloissa vietetyn vuoden jälkeen. Red Cliffin kaltaiseen spektaakkeliin nyky-Hollywood ei hänestä edes kykenisi.
Aiheesta muualla > Arvostelut

Tatu Piispanen: Red Cliff (2008)  7.10.2009. Elitisti.